Τάφος του Αποστόλου Πέτρου

Ο τάφος του Αγίου Πέτρου είναι μια τοποθεσία κάτω από τη Βασιλική του Αγίου Πέτρου που περιλαμβάνει αρκετούς τάφους και μια δομή που λένε οι αρχές του Βατικανού ότι χτίστηκε για να μνημονεύσει τη θέση του τάφου του Αγίου Πέτρου και στεγάζεται από ένα κιβώριο. Σε αυτό το τάφο, βρέθηκαν τα λείψανα τεσσάρων ατόμων και οστά οικοσίτων ζώων. Οι επιστήμονες, που στηρίχθηκαν στη μέθοδο της χρονολόγησης με άνθρακα 14, κατέληξαν στο συμπέρασμα ότι τα λείψανα ανάγονται στον 1ο ή 2ο μ.Χ. αιώνα. Μέσα στη σαρκοφάγο, οι αρχαιολόγοι που έσκαβαν στο ναό από το 2002, ανακάλυψαν—εκτός από τα οστά—κόκκους από λιβάνι αλλά και υπολείμματα από δύο λινά υφάσματα.  Το 1953, μετά το πέρας της πρώτης φάσης των ανασκαφών, βρέθηκαν ορισμένα οστά σε μία κρύπτη, στην βόρεια πλευρά του ενεπίγραφου τοίχου. Ο ανθρωπολόγος Venerando Correnti, ο οποίος μελέτησε τα οστά καταλήγοντας στο συμπέρασμα ότι άνηκαν σε ένα άντρα γεροδεμένο, ύψους ενός μέτρου και 65 εκατοστών και ηλικίας ανάμεσα στα 60 και τα 70. Στην ταφική κόγχη εντοπίστηκαν οστά από κάθε σχεδόν σημείο του σώματος του, εκτός από τα πόδια. Πάνω τους υπήρχαν ίχνη από χρυσάφι και υφάσματος από πορφύρα, γεγονός ασύνηθες για μια ταφή σε μια λαϊκή νεκρόπολη, όπως εκείνη του λόφου του Βατικανό. Στις 26 Ιουνίου 1968, ο Πάπας Παύλος V ανακοίνωνε την ολοκλήρωση των ερευνών που συμπέραναν την ταύτιση των οστών με τα λείψανα του Αποστόλου Πέτρου. Η Margherita Guarducci υποστήριξε ότι αυτά ήταν τα λείψανα του Αποστόλου Πέτρου και ότι είχαν μετακινηθεί από τον τάφο κάτω από το κιβώριο, "κατά την εποχή του Κωνσταντίνου, μετά την ειρήνη της εκκλησίας» (313). Ο Αντόνιο Ferrua, επικεφαλής της ανασκαφής του λεγομένου "τάφου του Αποστόλου Πέτρου", είπε ότι δεν ήταν πεπεισμένος αν τα οστά που βρέθηκαν ανήκαν στον Απόστολο Πέτρο.

 Παραπομπές 

 Εξωτερικοί σύνδεσμοι 


Κατηγορία:Κτίρια και κατασκευές στο Βατικανό